Jose Maria Panganiban

Si Jose Maria Panganiban (1 Pebrero 1863 – 9 Agosto 1890) sarong propagandistang Pilipino. Katuwang an ibang propagandista, pighingua nya na mapukawan an mga kahimanwâ nya sa mga pan-aabuso asin pan-aapi kan mga Kastila sa Pilipinas. Mahusay magsurat asin magdiskurso, madunong nanggad, sya saro sa mayor na tagaambag sa peryodikong La Solidaridad na kun sain pigtutulod nya an dapat na mga reporma sa mga palakaw kan mga Kastila sa pag-administrar kan Pilipinas. An mga artikulo nya nagdara kan tagong-ngaran na Jomapa o 'J.M.P.'

Sya namundag sa Mambulao na iyo an Jose Panganiban, Camarines Norte ngunyan.

Pagromdom ki Panganiban
Kan Setyembre 22, 1930, an Naga Parents Teachers Association, sa pamamayo ni Casimiro Perfecto, sa simpleng programa, binuksan an saklob sa hinaman pa sanang monumento ni Jose Ma. Panganiban sa sarong akto nin pagtaong onra sa bayani. Ini itinindog asin namumugtak sa natad kan Naga Central School I sa syudad nin Naga. Sanghiran nin Bikol, Sept. 27, 1930, sinapi sa Meliton Scrapbook, Museo kan University of Nueva Caceres
An rebultong ini, na ginibo kan iskultor na si Tomas Zamora, iyo an pigtutubod na pinakainot na rebulto na hinaman sa pag-onra ki Panganiban, mala ta idtong monumento na itinindog para saiya mismo sa banwaan kan Jose Panganiban, Camarines Norte, nagibo man sana kan taon 1985.

An kalye na pasiring asin nasumpay sa Concepcion Pequena na dati inapod Kalye Legazpi kan panahon Kastila, saiya man ipigngaran na. An kalye na ini, Kalye Panganiban, saro sa pinakahalaba na tinampo sa syudad.

Kataytayan nin ladawan

Toltolan

Mga hihilngan
La Solidaridad, Madrid, Spain. September 30, 1890 Edition
Osias, Camilo. Jose Rizal: His Life and Times.Manila: Oscol Educational Publishers, 1948
Quirino, Carlos. Who's Who in Philippine History. Manila: Tahanan Books, 1995.
Manuel, E. Arsenio. Dictionary of Philippine Biography Volume 1. QC. Filipinos, 1955.
Zaide, Gregorio F. Great Filipinos in History. Manila: Verde Bookstore, 1970.
Zaide, Gregorio F. The Philippine Revolution. Manila
Zaide, Gregorio F. Jose Rizal: life, works and writings of a genius, writer, scientist and national hero. 2nd edition. Quezon City: All-Nations publishing Co.,Inc. c2007
Ponce, Mariano "Jose Maria Panganiban y Enverga." La Solidaridad, Sept 30 1890.
Jose Panganiban Municipal Planning and Development Office Archives
Jose Panganiban Municipal Annual Yearbook

Mga panluwas na takod
 Pabisto ki Jose Ma. Panganiban

Panganiban, Jose Maria